เลือกที่จะไม่ปกปิดรอยแผลเป็น สักทับรอยแผลเป็น ปกปิดรอยแผลเป็นอย่างมีเทคนิค ขอความช่วยเหลือเรื่องการทำร้ายตัวเอง ใช้เครื่องสำอางปกปิดรอยแผลเป็น ปกปิดรอยแผลชั่วคราว
คนที่ปกปิดรอยแผลเป็นส่วนใหญ่จะเป็นคนที่ยังทำร้ายตัวเองอยู่ แต่การตัดสินใจที่จะไม่ปกปิดรอยแผลเป็นช่วยสร้างความมั่นใจให้คุณได้ เพราะเป็นการเผยให้เห็นถึงการต่อสู้ และยังเป็นการกระตุ้นให้คนอื่นตระหนักด้วยว่า การทำร้ายตัวเองเป็นสภาวะรุนแรงที่ส่งผลต่อหลายๆ คน คุณไม่จำเป็นต้องเริ่มใส่เสื้อสายสปาเกตตี้หรือกางเกงขาสั้นทันทีเพื่อโชว์รอยแผลเป็นให้ทุกคนเห็น คุณอาจจะค่อยๆ เริ่มจากการเลือกเผยรอยแผลเป็นในบางสถานการณ์หรือให้คนที่คุณไว้ใจเห็นก่อนเพื่อความสบายใจ โดยมีเป้าหมายคือเพื่อสร้างความมั่นใจให้ตัวเองมากพอที่จะไม่ใช้รองพื้นและเสื้อผ้าปกปิดรอยแผลเป็นอีกต่อไป   คุณอาจจะเลือกเปลือยรอยแผลเป็นที่บ้าน หลังเลิกเรียนหรือเลิกงาน ให้ถอดเสื้อผ้าหรือลบรองพื้นที่คุณใช้ปกปิดรอยแผล โอบกอดตัวเอง รอยแผล และทุกสิ่งทุกอย่าง มันอาจจะเป็นขั้นตอนที่ยากหากพ่อแม่หรือรูมเมตไม่รู้มาก่อนว่าคุณทำร้ายตัวเอง และคุณอาจจะอยากเล่าเรื่องนี้ให้พวกเขาฟังก็ได้ เลือกวันที่จะเผยรอยแผลให้คนอื่นเห็น คุณอาจจะไม่พยายามปกปิดรอยแผลสัปดาห์ละ 1 วัน จะเป็นวันธรรมดาหรือวันเสาร์อาทิตย์ก็แล้วแต่คุณ หนึ่งในเหตุผลที่หลายคนลังเลที่จะเผยรอยแผลเป็นให้คนอื่นเห็นก็เพราะเขากลัวว่าคนอื่นจะพูดว่ายังไง ซึ่งมันก็จริงที่ว่าหลายคนอาจจะวิจารณ์หยาบๆ คายๆ หรือพูดอะไรที่ทำให้คุณอึดอัดหลังจากเห็นรอยแผลเป็นของคุณ เพราะฉะนั้นการรู้ว่าจะตอบโต้คำวิจารณ์ในช่วงเวลานั้นอย่างไรจะช่วยให้คุณรู้สึกสบายใจมากขึ้น การตอบโต้ของคุณจะขึ้นอยู่กับว่าใครเป็นคนวิจารณ์ (เจ้านาย ลูก ปู่ย่าตายาย คนแปลกหน้า) และเขาวิจารณ์ทำไม (เพราะเขาสงสัย มารยาททราม หรือตั้งใจจะทำร้ายคุณจริงๆ)  หนึ่งในการตอบโต้ก็คือไม่ต้องไปใส่ใจ ร่างกายของคุณไม่ใช่เรื่องของคนอื่น และคุณก็สามารถเมินคำวิจารณ์ที่หยาบคายหรือคำวิจารณ์ส่วนตัวไปได้เลย เหมือนกับเวลาที่คุณไม่ใส่ใจคำวิจารณ์เรื่องขนาดตัวหรือลักษณะบนใบหน้าของคุณ บอกความจริงไปเลย ถ้ามีคนถามว่ารอยแผลเป็นมาจากไหน คุณสามารถบอกความจริงกับเขาได้แต่เล่าแค่ย่อๆ ให้พอเหมาะเท่านั้น เพราะคุณอาจจะไม่มีเวลาหรือไม่อยากจะเล่าเรื่องส่วนตัวทั้งเรื่องให้คนอื่นฟัง ซึ่งไม่เป็นอะไรเลย (เพราะมันก็ไม่ใช่ธุระของเขาอยู่แล้ว) แต่คุณอาจจะบอกว่า "ฉันกรีดข้อมือตัวเอง" หรือ "ฉันเคยกรีดข้อมือตัวเองเวลาที่ฉันมีปัญหา" แค่นั้น คนส่วนใหญ่จะไม่ซักไซ้รายละเอียดเพิ่มเติม บอกคนที่วิจารณ์ว่าไม่ใช่เรื่องของเขา คุณอาจจะพูดแบบสุภาพหรือไม่สุภาพนักก็ได้แล้วแต่ว่าคุณอยากจะตอบโต้แบบไหน เขาเป็นใคร ความสัมพันธ์ระหว่างคุณกับเขาเป็นอย่างไร และเขาสุภาพกับคุณหรือเปล่า วิธีตอบแบบสุภาพก็เช่น "ฉันไม่ค่อยอยากพูดถึงมันน่ะค่ะ" วิธีตอบที่ไม่สุภาพกว่าแต่ใช้ได้ผลเหมือนกันก็คือ  "ไม่ใช่เรื่องของคุณนี่คะ" ลองตอบโต้แบบเสียดสี ตลกๆ หรือขมขื่น ถ้ามีใครเขามาถามแบบหยาบคายก่อน การให้เขาลิ้มลองความหยาบคายแบบเดียวกันบ้างจะช่วยให้เขาได้รู้ว่าคำถามของเขามันไม่สมควรถามแค่ไหน ลองตอบไปว่า  "ปกติแล้วคุณก็ถามเรื่องส่วนตัวคนอื่นแบบนี้เหรอคะ หรือว่าหวยมาออกที่ฉันพอดี" หรือ "แผลเป็นพวกนี้เหรอคะ พอดีโดนฝูงดักแด้ติดเชื้อบ้ากัดมาน่ะค่ะ" จากนั้นกลอกตาใส่แล้วเดินออกมา การสักเป็นที่นิยมในหมู่คนที่ข้ามผ่านการทำร้ายตัวเองมาได้แล้ว เพราะการสักเป็นวิธีการปกปิดรอยสักถาวรโดยที่ไม่ได้กำจัดมันออกไปเสียทีเดียว เพราะฉะนั้นคุณจึงยังสัมผัสรอยนูนที่อยู่ใต้รอยสักได้อยู่ เหมือนเป็นเครื่องเตือนใจว่าคุณผ่านอะไรมาบ้างและตอนนี้คุณมาไกลแค่ไหนแล้ว  การสักอาจเป็นตัวเลือกที่ดีถ้าคุณชอบรอยสักและโตพอ (ส่วนใหญ่ก็ 18 ปีขึ้นไป) และประกอบอาชีพที่สามารถสักได้โดยไม่มีผลกระทบในด้านลบต่ออาชีพของคุณ คุณควรรออย่างน้อย 2 ปีหลังจากก้าวข้ามการทำร้ายตัวเองมาได้แล้วค่อยไปสัก เพราะว่ารอยแผลเป็นยังต้องการเวลาให้หายดีก่อนและแผลเป็นใหม่ๆ ก็อาจจะไม่ค่อยดูดซึมสีหมึกเท่าไหร่  ถ้าเป็นรอยแผลเป็นเล็กๆ การสักก็จะค่อนข้างง่าย แต่ถ้ารอยแผลเป็นครอบคลุมเป็นบริเวณกว้างมากๆ (เช่นทั้งต้นขา) ก็จะต้องใช้รอยสักที่ใหญ่และลายซับซ้อน ซึ่งก็จะแพงกว่าและเจ็บกว่า ระวังว่ารอยแผลเป็นที่ใหญ่และครอบคลุมเป็นบริเวณกว้าง (จากแผลลึก) อาจจะไม่ดูดซับน้ำหมึก ปรึกษาช่างสักที่มีประสบการณ์ว่ารอยแผลเป็นของคุณดูดซับน้ำหมึกหรือเปล่า รอยสักจะอยู่กับคุณถาวร เพราะฉะนั้นคุณต้องเลือกลายที่คุณจะอยากนั่งมองมันไปตลอดชีวิต ซึ่งรอยสักจะใหญ่และมีลวดลายซับซ้อนขนาดไหนก็แล้วแต่ความกว้างของรอยแผลเป็น  หลายคนที่สักทับรอยแผลเป็นจากการทำร้ายตัวเองจะเลือกลายที่แสดงถึงการรอดชีวิต การเอาชนะ ความมั่นใจในตัวเองที่กลับมาอีกครั้ง หรือมุมมองด้านบวกของชีวิต ซึ่งเป็นวิธีการเปลี่ยนสิ่งที่ครั้งหนึ่งเคยเป็นประสบการณ์อันเลวร้ายให้กลายเป็นเรื่องดีๆ และเป็นการแสดงออกว่าเรากลับมาเป็นเจ้าของร่างกายตัวเองอีกครั้ง  ลองเสิร์ชในออนไลน์ว่า "รอยสักทับรอยแผลเป็นจากการทำร้ายตัวเอง" ตัวอย่างรอยสักที่น่าสนใจก็เช่นรูปนกฟินิกซ์ นกในตำนานที่ตายแล้วเกิดใหม่จากเถ้าถ่านของตัวเอง บทกวีท่อนหนึ่งหรือคำที่สร้างแรงบันดาลใจอย่าง "ความหวัง" หรือ "ขณะที่ดักแด้คิดว่าโลกกำลังแตกสลาย ตัวมันก็กลายเป็นผีเสื้อ" นกที่บินหนีออกมาจากกรง หรือลายสวยๆ ที่ดูวิจิตรลายอื่นๆ ที่คุณชอบ คุณอาจจะลองสักลายที่คุณชอบแบบชั่วคราวก่อนค่อยตัดสินใจสักถาวรก็ได้ คนส่วนใหญ่จะหาช่างสักจากการคุยกับคนที่มีรอยสักที่เขาชอบ แต่ถ้าคุณไม่รู้จักใคร คุณอาจจะเริ่มจากการคุยกับคนแปลกหน้าและชมรอยสักของเขาก่อน คนที่สักส่วนใหญ่จะรู้สึกดีที่คนอื่นชมว่ารอยสักของเขาสวย เข้าไปดูร้านสักของช่างด้วยตัวเอง และในวันที่ไปดูให้สังเกตดีๆ ว่าอุปกรณ์ทุกอย่างสะอาดและมีใบอนุญาตเปิดร้านสัก ขอดูตัวอย่างงานที่ช่างเคยสัก ดูว่าช่างมีประสบการณ์สักทับรอยแผลเป็นหรือไม่ ถ้าไม่มีก็ลองถามเขาว่ารู้จักช่างคนไหนที่เคยทำบ้าง เพราะช่างสักมักจะมีเครือข่ายกว้างขวางและอยากให้คุณได้งานสักที่ดีที่สุดอย่างที่คุณต้องการ วิธีนี้เป็นวิธีง่ายๆ ในการซ่อนรอยแผลเป็นที่ค่อนข้างเล็ก แถมการใส่กำไลหลายๆ อันก็กำลังฮิตอยู่ด้วยนะ   มองหากำไลใหญ่ๆ เพื่อให้ปกปิดได้มากที่สุด กำไลแบบนี้มีให้เลือกหลายแบบตั้งแต่กำไลหนังของผู้ชายไปจนถึงกำไลเงินหรือทองที่สลักข้อความ ยี่ห้อเก๋ๆ ก็เช่น Rustic Cuff และ Fossil แต่ถ้าคุณอยากได้กำไลทำมือเก๋ไก๋ไม่เหมือนใคร คุณก็อาจจะเข้าเว็บไซต์ขายของทำมือหรือจะทำกำไลใส่เองก็ยังได้ ถึงแม้ว่ากำไลจะไม่สามารถปกปิดรอยแผลเป็นได้ทั้งหมด แต่กำไลสีสันสดใสก็อาจจะช่วยเบนสายตาจากรอยแผลเป็นเล็กๆ ที่ไม่สะดุดตาเท่าไหร่ได้ เสื้อแขนยาวจะช่วยปกปิดรอยแผลเป็นบนแขนท่อนบนและอาจจะปกปิดรอยแผลเป็นที่ข้อมือได้ด้วยแล้วแต่ความยาวของแขนเสื้อ  ใส่เสื้อแขนยาวมาถึงมือแบบที่มีรูให้สอดนิ้วออกมา เสื้อเก๋ๆ แบบนี้ช่วยปกปิดรอยแผลเป็นของคุณได้เพราะแขนเสื้อมันคลุมลงมาถึงด้านล่างสุดเลย เพราะฉะนั้นข้อมือของคุณก็จะไม่โผล่ออกมาโดยไม่ตั้งใจ คุณอาจจะทำเสื้อแบบนี้ขึ้นมาเองก็ได้โดยใช้เสื้อที่แขนยาวมากๆ หรือหาซื้อในร้านค้าออนไลน์ก็ได้โดยเฉพาะร้านค้าออนไลน์ในต่างประเทศ แต่ถ้าหาซื้อยาก คุณก็อาจจะใส่เสื้อคลุมที่แขนยาวมากๆ แทนได้ ในหน้าร้อนให้มองหาเสื้อบางๆ ที่เป็นผ้าโปร่งๆ อย่างผ้าไหมหรือผ้าฝ้ายบางๆ เนื้อผ้าที่ระบายอากาศได้ดีจะทำให้คุณรู้สึกเย็น แต่ก็ระวังด้วยว่าถ้าคุณใส่เสื้อแขนยาวในวันที่อากาศร้อน คนอื่นอาจจะถามคุณด้วยความสงสัย ซึ่งอาจเป็นสัญญาณของความไม่ชอบมาพากลในสายตาของพ่อแม่ที่ห่วงลูกมากๆ ถ้าคุณเป็นผู้หญิงแล้วมีแผลเป็นตรงต้นขา ชุดว่ายน้ำทั่วไปก็อาจจะเผยให้เห็นรอยแผลได้ เพราะฉะนั้นให้คุณใส่กางเกงว่ายน้ำแทนเพื่อปกปิดรอยแผลเป็น  ถ้ารอยแผลเป็นอยู่ตรงด้านบนของต้นขา กางเกงเล่นเซิร์ฟส่วนใหญ่จะช่วยปกปิดได้ และเนื่องจากว่ามันผลิตมาสำหรับใส่ว่ายน้ำจริงๆ อยู่แล้ว เพื่อนๆ ก็ไม่น่าจะสงสัยอะไร กางเกงเล่นเซิร์ฟมีหลายขนาด เพราะฉะนั้นถ้ารอยแผลเป็นอยู่ตรงต้นขาด้านล่าง ให้ใส่กางเกงเล่นเซิร์ฟที่ขายาวลงมาหน่อยหรือจะใส่กางเกงชายหาดของผู้ชายเลยก็ได้ ถ้ากางเกงเล่นเซิร์ฟยังปกปิดรอยแผลเป็นขณะว่ายน้ำไม่ได้ ก็ยังมีตัวเลือกอื่นๆ อีก  หรือคุณจะใส่เสื้อว่ายน้ำแบบมีแขนเพื่อปกปิดรอยแผลเป็นที่แขนขณะว่ายน้ำก็ได้ เสื้อว่ายน้ำแบบนี้มีทั้งแขนยาวและแขนสั้น มีทั้งของผู้ชายและผู้หญิง เสื้อว่ายน้ำแขนยาวสามารถปกปิดรอยแผลเป็นได้แม้แต่ที่ข้อมือ ถ้ามีใครถาม ก็แค่บอกไปว่าคุณกลัวแดดเท่านั้นเอง ลองเสิร์ชคำว่า "ชุดว่ายน้ำไม่โป๊" เพื่อหาชุดว่ายน้ำผู้หญิงที่ปกปิดค่อนข้างมาก และเนื่องจากว่าชุดว่ายน้ำแบบนี้มักจะขายให้แก่ผู้หญิงที่เคร่งศาสนา (เช่น มุสลิม) มันจึงมักจะปกปิดมากกว่าชุดว่ายน้ำทั่วไปอยู่แล้ว ถ้าคุณมีรอยแผลเป็นตรงช่วงขาด้านล่างและต้องการปกปิด ก็สามารถใช้ตัวช่วยเหล่านี้ได้ คุณจะได้ไม่ต้องใส่กางเกงขายาวทุกวันตลอดทั้งปี  คุณสามารถหาซื้อถุงเท้ายาวหรือถุงน่องลายน่ารักๆ เก๋ๆ ได้ตามร้านค้าปลีก ห้างสรรพสินค้า และทางออนไลน์ คุณสามารถเอามามิกซ์แอนด์แมตช์ให้เขากับสไตล์ของตัวเองได้ด้วยการเลือกลายหรือสีสันที่สดใส ถ้าทุกวิธีที่ว่ามานี้ใช้ไม่ได้ คุณก็อาจจะใช้รองพื้นกันน้ำเพื่อปกปิดรอยแผลเป็นอื่นๆ ที่มองเห็นได้ขณะว่ายน้ำ หรือจะใช้ผ้าพันแผลก็ได้ รอยแผลเป็นจากการทำร้ายตัวเองบางทีก็จะอยู่บริเวณหน้าอก ซึ่งก็มีเสื้อผ้าหลายแบบที่คุณสามารถเลือกใส่เพื่อปกปิดรอยแผลเป็นตรงนี้ได้ แต่ก็ระวังไว้นิดนึงว่าถ้าคุณใส่เสื้อผ้าพวกนี้ในหน้าร้อน คนอาจจะสงสัยได้  ลองใส่ผ้าพันคอเก๋ๆ ผ้าพันคอมีให้เลือกหลายแบบตั้งแต่ผ้าฝ้ายบางๆ สำหรับใส่หน้าร้อนไปจนถึงผ้าพันคอถักหนาๆ ไว้ใส่ตอนนั่งในห้องแอร์เย็นๆ หรือคุณอาจจะลองใส่ "ผ้าพันคอแบบห่วง" ที่เป็นผ้าพันคอถักเป็นวงกลมพันรอบคอก็ได้ คุณอาจจะติดกระดุมเสื้อเชิ้ตมาถึงเม็ดบนสุดเลยก็ได้ ลุคนี้ทั้งเก๋และสนุก โดยเฉพาะเสื้อเชิ้ตออกซฟอร์ดลายเท่ๆ (ลองนึกถึง Harry Styles) ลองใส่เสื้อคอเต่าหรือเสื้อคอตื้น ในหน้าหนาวเสื้อแบบนี้จะช่วยให้คุณรู้สึกอุ่นและปกปิดรอยแผลเป็นได้ด้วย ใส่สร้อยคอใหญ่ๆ ผู้หญิงจะได้ประโยชน์จากข้อนี้เป็นพิเศษเพราะว่าสร้อยคอใหญ่เทอะทะที่เป็นสร้อยคอเพื่อเสริม "ความโดดเด้ง" ของเสื้อผ้านั้นกำลังเป็นที่นิยม สร้อยคอแบบนี้มีให้เลือกหลายสีหลายสไตล์และมีขายตามร้านค้าออนไลน์ ร้านค้าปลีก หรือที่ห้างสรรพสินค้า ถ้าคุณเสิร์ชหาในออนไลน์ ให้เสิร์ชคำว่า "สร้อยคอเส้นใหญ่" คู่กับคำว่า "ระย้า" "พู่" หรือ "ปิดทึบ" มีหลายเหตุผลที่ทำให้คนเราทำร้ายตัวเอง และส่วนใหญ่ก็มักจะเป็นเรื่องความบอบช้ำทางจิตใจ แต่ถ้าคุณทำร้ายตัวเองเพื่อรับมือกับเรื่องอื่นในชีวิต การระบุปัญหาที่แท้จริงจะช่วยให้คุณหาทางหยุดพฤติกรรมนี้ได้  บางคนรับมือกับการถูกทำร้ายในปัจจุบันหรือในอดีตด้วยการทำร้ายตัวเอง ถ้าคุณรับมือกับการถูกทำร้ายในปัจจุบันด้วยการทำร้ายตัวเอง ให้ปรึกษานักบำบัดหรือตำรวจและขอความช่วยเหลือ และคุณอาจจะอ่านบทความเกี่ยวกับความรุนแรงในครอบครัวเพิ่มเติมเพื่อหาเทคนิครับมือกับการถูกทำร้าย มีเหตุผลมากมายที่ทำให้คนเราทำร้ายตัวเอง ตั้งแต่การถูกกลั่นแกล้ง รู้สึกไม่เป็นที่ยอมรับ ไปจนถึงความภาคภูมิใจในตนเองต่ำ ความรู้สึกผิด หรือความรู้สึกชินชา บางครั้งการทำร้ายตัวเองก็เกี่ยวข้องกับการใช้ยาเสพติดด้วย เพราะยาเสพติดบางชนิดทำให้เกิดอาการซึมเศร้าและความรู้สึกไร้ค่า การบอกใครสักคนว่าคุณทำร้ายตัวเองเป็นเรื่องที่ยากมากๆ แต่ถ้าคุณกำลังต่อสู้กับการทำร้ายตัวเองอยู่ การบอกใครสักคนคือขั้นตอนแรกของการหายจากพฤติกรรมนี้  คุณสามารถโทรไปที่สายด่วนสุขภาพจิตที่เบอร์ 1323 ได้ตลอด 24 ชั่วโมง เล่าให้พ่อแม่หรือคนที่คุณรักฟัง การบอกใครสักคนที่คุณไว้ใจช่วยรับประกันได้ว่าคุณจะได้รับความช่วยเหลือในแบบที่คุณต้องการ ปรึกษาแพทย์ ถ้าคุณไม่รู้จะบอกเรื่องนี้กับใคร ให้บอกพยาบาลประจำห้องพยาบาล แพทย์ หรือครูแนะแนวที่โรงเรียน บุคคลากรเหล่านี้สามารถแนะนำนักบำบัดหรือจิตแพทย์ที่สามารถประเมินอาการให้คุณได้ คนที่ทำร้ายตัวเองส่วนใหญ่ใช้การทำร้ายตัวเองเพื่อให้ได้เอนดอร์ฟินส์อย่างรวดเร็ว เอนดอร์ฟินส์เป็นสารเคมีที่ทำให้เรารู้สึกดีและช่วยต่อสู้กับอาการอย่างโรคซึมเศร้าและความวิตกกังวล ซึ่งเป็นวิธีที่ช่วยผ่อนคลาย เบี่ยงเบนความสนใจ หรือช่วยให้ได้ระบาย เป็นเทคนิคที่ใช้รับมือกับเรื่องอะไรก็ได้ตั้งแต่สถานการณ์แย่ๆ ในชีวิตไปจนถึงอาการป่วยทางจิต แต่การหาวิธีรับมือแบบอื่นจะช่วยให้คุณเอาชนะความอยากทำร้ายตัวเองได้  พูดคุยกับนักบำบัด นักบำบัดจะช่วยคุณคิดเทคนิคที่จะรับมือกับความเครียดและยังช่วยให้คุณรับมือกับสาเหตุที่เป็นต้นตอของการทำร้ายตัวเองได้ด้วย เช่น อดีตที่เจ็บปวดหรือการถูกคนรอบข้างกลั่นแกล้ง คุณสามารถหานักบำบัดได้โดยการเข้าไปปรึกษาแพทย์หรือครูแนะแนวเพื่อให้เขาแนะนำนักจิตบำบัดให้ ออกกำลังกาย การทำกิจกรรมแอโรบิกทุกวัน เช่น การเดินบนเครื่อง Elliptical การออกกำลังกายโดยการใช้เครื่องกรรเชียงบก หรือแค่ออกไปวิ่งก็ช่วยให้คุณได้รับเอนดอร์ฟินส์ในระดับเดียวกัน และยังเป็นวิธีที่ช่วยรับมือกับความเครียดและความวิตกกังวลได้เป็นอย่างดีอีกด้วย  ลองรับประทานของรสจัด ถ้าคุณทำร้ายตัวเองเพราะคุณรู้สึกขาดการเชื่อมต่อกับโลกและรู้สึกชินชา การรับประทานพริกหรือใบสะระแหน่ช่วยสร้างความรู้สึกถึงการมีชีวิตอยู่ได้โดยไม่ต้องเสี่ยงกับการทำร้ายตัวเอง หรือคุณอาจจะลองอาบน้ำเย็นดูก็ได้  ปรึกษานักบำบัดเรื่องการใช้ดนตรีหรือศิลปะบำบัดเพื่อรับมือกับความเครียดและให้มันมาแทนที่ความรู้สึกอยากทำร้ายตัวเอง การแสดงความเป็นตัวเองออกมาเป็นส่วนสำคัญของการเลิกพฤติกรรมนี้ บริษัทเครื่องสำอางหลายบริษัทคิดค้นรองพื้นสูตรสำหรับปกปิดรอยสักหรือสีผิวไม่สม่ำเสมอ ซึ่งรองพื้นประเภทนี้เหมาะสำหรับใช้ปกปิดรอยแผลเป็นมากที่สุด แต่คุณอาจจะต้องหาซื้อในร้านที่ขายรองพื้นประเภทนี้โดยเฉพาะหรือสั่งซื้อออนไลน์  มองหายี่ห้อที่มีหลายเฉดสีให้เลือก โดยคุณจะต้องเลือกสีที่เข้ากับสีผิวของคุณ ไม่ใช่สีของรอยแผลเป็น มองหายี่ห้อที่บอกว่าปกปิดหรือกลบรอยสักหรือรอยแผลเป็นโดยเฉพาะ มียี่ห้อที่คุณภาพดีมากมายให้คุณเลือกซื้อได้ทั้งทางออนไลน์และในร้านค้า ถ้าร้านแถวบ้านคุณไม่มี ให้ลองหารองพื้นหรือคอนซีลเลอร์ที่  "ปกปิดขั้นสูงสุด" หรือ "ปกปิดเต็มขั้น" โดยเฉพาะแบบแท่ง เพราะมักจะปกปิดได้มากกว่าแบบน้ำ การใช้แปรงจะช่วยทำให้รองพื้นเนียนไปกับผิวมากที่สุดและช่วยเกลี่ยรองพื้นเข้าไปในร่องแผลด้วย  หาซื้อแปรงกลมอันเล็กๆ ที่โฆษณาว่าเป็นแปรงคอนซีลเลอร์ ใช้แปรงค่อยๆ แต้มคอนซีลเลอร์หรือรองพื้นให้ทั่วรอยแผลเป็นและผิวหนังรอบๆ และค่อยๆ เพิ่มลงไปอีกชั้นถ้ายังปกปิดไม่พอ คุณจะใช้แป้งฝุ่นอัดแข็งโปร่งแสงช่วยเซ็ตให้รองพื้นติดทนนานด้วยก็ได้ ชุดอุปกรณ์ปกปิดรอยแผลเป็นประกอบด้วยผลิตภัณฑ์หลายตัวที่ออกแบบมาให้ใช้งานร่วมกันเพื่อปกปิดรอยแผลเป็น ซึ่งอาจจะแพงกว่ารองพื้นทั่วไปและใช้เวลาทามากกว่า แต่ถ้าคุณมีงานสำคัญอย่างงานแต่งงานหรือสัมภาษณ์งาน มันก็อาจจะคุ้มค่ากับการลงทุน เสิร์ชหา "ชุดอุปกรณ์ปกปิดรอยสัก" หรือ "ชุดอุปกรณ์ปกปิดรอยแผลเป็น" ออนไลน์เพื่อเปรียบเทียบผลิตภัณฑ์ต่างๆ และดูรีวิวจากผู้ใช้งาน ซึ่งเป็นวิธีที่ดูค่อนข้างปกติ เพราะคุณอาจจะเขียนโน้ตเตือนความจำตัวเองก็ได้ วิธีนี้เหมาะกับรอยกัดมากเป็นพิเศษ เพราะว่ามันค่อนข้างเล็กก็เลยสามารถเขียนทับลงไปได้ คุณไม่ต้องวาดรูปเก่งก็ได้ แค่วาดอะไรง่ายๆ อย่างดอกไม้หรือหัวกะโหลก รอยสักชั่วคราวจะอยู่ได้สักพัก และไม่ต้องทำใหม่ทุกวัน คุณอาจจะใช้กากเพชรติดหน้าคู่กับรอยสักชั่วคราวเพื่อปกปิดรอยแผลสีเข้มที่เห็นได้ชัด อายไลเนอร์กันน้ำก็ใช้ได้ และติดทนนานหลายวัน  วิธีนี้เหมาะกับการออกงานที่ค่อนข้างเป็นทางการที่คุณอาจจะต้องใส่เดรสและปกปิดรอยแผลเป็นที่แขนและขา โดยทั่วไปลวดลายของเฮนน่าจะดูวิจิตรกว่าการเขียนข้อความหรือวาดลวดลายบนมือ อายไลเนอร์ก็ใช้ได้เหมือนกันถ้าที่บ้านไม่มีเฮนน่า
ตัดสินใจเผยให้เห็นรอยแผลเป็น. ค่อยๆ เริ่ม. ฝึกตอบโต้คำวิจารณ์. พิจารณาว่าการสักเป็นตัวเลือกที่ดีไหม. เลือกลาย. หาช่างสักดังๆ. ใส่กำไลเพื่อปกปิดรอยแผลเป็นบนข้อมือ. ใส่เสื้อแขนยาว. ใส่กางเกงว่ายน้ำเวลาว่ายน้ำ. ลองใส่เสื้อผ้าว่ายน้ำแบบอื่น. ใส่ถุงเท้าครึ่งแข้ง ถุงเท้าสูงระดับเข่า หรือถุงน่อง. เลือกเสื้อผ้าเพื่อปกปิดรอยแผลเป็นที่หน้าอก. เข้าใจว่าทำไมคุณถึงทำร้ายตัวเอง. บอกใครสักคน. ฝึกเทคนิคการรับมือแบบอื่น. เลือกครีมรองพื้นหนาๆ. ใช้แปรงทารองพื้นลงบนผิว. แต้มน้อยๆ ก่อน. ใช้ชุดอุปกรณ์ปกปิดรอยแผลเป็น. ถ้าคุณมีรอยแผลชั่วคราวเล็กๆ ที่มือ ลองใช้ปากกาเขียนทับ. ใช้ลายเส้นเล็กๆ วาดทับรอยแผลที่ใหญ่ขึ้นหน่อย. สำหรับรอกฟกช้ำที่คงอยู่หลายสัปดาห์ ให้ใช้รอยสักชั่วคราว. ลองใช้ลวดลายและแบบการเพนต์เฮนน่าหรือการเพนต์สีบนร่างกายเพื่อปกปิดรอยแผลชั่วคราวที่ดูสวยด้วย.
https://www.wikihow.com/Hide-Self-Harm-Scars https://www.wikihow.com/Hide-Self-Harm-Scars https://www.wikihow.com/Hide-Self-Harm-Scars https://www.wikihow.com/Hide-Self-Harm-Scars https://www.wikihow.com/Hide-Self-Harm-Scars https://www.wikihow.com/Hide-Self-Harm-Scars
Choosing Not to Hide Your Scars Considering Tattoos Strategically Hiding Scars Getting Help for Self-Harm Covering Scars with Makeup Hiding Temporary Marks